คำว่า “หมายจับ” หมายถึงอะไร
คำว่า “หมายจับ” นั้น หมายถึง หนังสือที่ศาลอนุญาตให้เจ้าหน้าที่ตำรวจ หรือ พนักงานฝ่ายปกครอง จับกุมผู้ต้องหา หรือ จำเลย ที่กระทำความผิด หรือ เชื่อว่าได้กระทำความผิดผู้ที่จะออกหมายจับได้นั้น คือ ศาล “หมายจับ” ที่ได้บัญญัติไว้ตามกฎหมายในมาตรา 66 วรรคแรก ว่า “เหตุที่จะออกหมายจับได้ มีดังต่อไปนี้

1. เมื่อมีหลักฐานตามสมควรว่าบุคคลใดน่าจะได้กระทำความผิดอาญา ซึ่งมีอัตราโทษจำคุกอย่างสูงเกิน 3 ปี

2. เมื่อมีหลักฐานตามสมควรว่าบุคคลใดน่าจะได้กระทำความผิดอาญา และมีเหตุอันควรเชื่อว่าจะหลบหนี หรือ จะไปยุ่งเหยิงกับพยานหลักฐาน หรือ ก่อเหตุอันตรายประการอื่น” ส่วนคำว่า “การหลบหนี” นั้น หมายถึง การโอ้เอ้ โยกโย้ ประวิงเวลา ไม่ยอมมาตามหมายเรียก โดยไม่มีเหตุผลอันสมควร หรือ ไม่มีที่อยู่เป็นหลักแหล่ง

ตัวอย่าง
นายโอกับพวกร่วมกันปล้นทรัพย์และฆ่าเจ้าของทรัพย์ตาย ซึ่งเป็นคดีที่สะเทือนขวัญ ต่อมาพนักงานสอบสวนจึงสอบสวนแล้วได้สืบทราบมาว่า นายโอกับพวก กบดานอยู่ที่รีสอร์ตแห่งหนึ่ง  พนักงานสอบสวนจึงได้ขอให้ศาล ออกหมายจับนายโอกับพวก

สรุปคือ คำว่า "หมายจับ" หมายถึง หนังสือที่ออกโดยศาลอนุญาตให้เจ้าหน้าที่ตํารวจ หรือ พนักงานฝ่ายปกครอง ทําการจับกุมตัวผู้ต้องหาหรือจําเลย ที่กระทํา หรือ เชื่อว่าได้กระทําความผิด เหตุที่จะออกหมายจับได้ตามกฎหมายในมาตรา 66 วรรคแรก ก็ต่อเมื่อมีหลักฐานตามสมควรว่าบุคคลใดน่าจะได้กระทำความผิดอาญา หรือ มีหลักฐานตามสมควรว่าบุคคลใดน่าจะได้กระทำความผิดอาญา และมีเหตุอันควรเชื่อว่าจะหลบหนี หรือ จะไปยุ่งเหยิงกับพยานหลักฐาน หรือ ก่อเหตุอันตรายประการอื่น
ประมวลกฎหมายวิธีพิจาณาความอาญา(วิอาญา)